Diari Oficial de la Generalitat Valenciana


Sumari del DOGV 186, del 23-08-1984 (1984/803329)

DECRET 84/1984, de 30 de juliol, del Consell de la Generalitat Valenciana, sobre comerçialització i venda de pa.
----------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/07/30/84/dof/vci/html**

### Dades del document

Número de DOGV
:   186

Data del DOGV
:   23-08-1984

Secció del DOGV
:   DISPOSICIONS GENERALS

Número del document
:   1984/803329


Data del document
:   30-07-1984

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 84/1984, de 30 de juliol, del Consell de la Generalitat Valenciana, sobre comercialització i venda de pa.  
Les dificultats que ha experimentat en els darrers anys el sector de producció i distribució de pa, així com la conveniència de vetlar per un bon subministrament a la població de la Comunitat Valenciana, fan necessari l'establiment de normes sobre la comercialització del pa, productes de pasta de pa i paneteria ordinària, la determinació de les condicions que han de reunir els establiments dedicats a la distribució i venda dels productes esmentats, així com l'establiment d'unes normes sobre informació al consumidor.   
L'Estatut d'Autonomia de la Comunitat Valenciana disposa, en l'article 34.1, apartat 5, que és competència exclusiva de la Generalitat Valenciana el comerç interior, i la defensa del consumidor i de l'usuari.   
En atenció d'aquests motius, a proposta del Conseller d?Indústria, Comerç i Turisme, i amb la deliberació prèvia del Consell en la reunió del dia 30 de juliol de 1 984,   
DECRETE:   
Article 1  
Aquest Decret estableix el règim de distribució i comerç del pa i dels productes de forn i paneteria ordinària a la Comunitat Valenciana, sense perjudici del que disposen les normes reguladores de la qualitat i de les condicions higiènico-sanitàries per a l'elaboració i venda.   
Article 2  
Tindran la consideració d'establiments de venda de pa aquells que, reunint les condicions generals que estableix el Codi Alimentari, aprovat per Decret 2484/1967, de 21 de setembre, se'n dediquen a la venda, siguen o no fabricants del producte.   
Als efectes de les normes establertes en aquesta Disposició, els establiments de venda de pa es classifiquen en establiments especialistes i establiments polivalents.   
Article 3  
Els establiments especialistes que es dedicaran exclusivament a la venda de pa, productes de pasta de pa i paneteria ordinària i pastisseria, pa i productes de forn, podran ser els següents:   
a) Despatxs artesans de pa elaborat en forn annex.   
b) Despatxs de pa elaborat en indústria de pa annexa.  
c) Despatxs de pa sense foro annex.   
Mentre no siguen aprovades les normes en matèria d'artesania, en desplegament de la Llei 1/1984, de 18 d'abril, s'entendrà per despatxs artesans de pa, aquells establiments de venda de pa i productes de forn, l'elaboració dels quals es realitza en el propi establiment, o bé en el local annex, pel titular i familiars, o per assalariats en nombre no superior a dos. Aquests establiments es distingiran externament amb rètols en què necessàriament haurà de figurar una de les expressions següents:   
"Forn de pa" "Horno de pan"  
"Foro" "Horno"  
"Fleca" "Panadería artesana"  
Les denominacions esmentades únicament podran ser utilitzades en aquest tipus d'establiments.   
Els despatxs de pa sense forn annex són aquells establiments que es dediquen a la venda al detall de pa i productes de forn, subministrats per qualsevol fabricant dels productes esmentats.   
Article 4  
Es consideren establiments polivalents als efectes d'aquest Decret, aquells establiments de la branca de l'alimentació que compaginen o complementen la venda de diferents productes alimentaris i semblants, amb la venda de pa i productes de forn. Aquests establiments disposaran de prestatgeries dedicades exclusivament a l'exposició per a la venda del pa, tant comú com especial. Cada tipus de producte dels esmentats estarà separat dels altres a les prestatgeries, mitjançant compartiments.   
Excepcionalment, en aquells establiments comercials de superfície de venda igual o superior a 2.500 m2 i amb l'autorització prèvia de la Direcció General de Comerç i Consum, hom podrà instal·lar-hi un despatx artesà de pu, sempre que complesca els requisits establerts en els articles precedents.   
Article 5  
A les poblacions de menys de 10.000 habitants, els establiments especialistes podran complementar la venda d'aquests productes amb la rebosteria, llet, derivats lactis, margarines, ous i xocalates.   
A les poblacions de menys de 1.500 habitants, els establiments podran complementar la venda dels productes amb altres de tipus complementari i no alimentari, sempre que aquests darrers siguen exposats al públic degudament saparats dels altres.   
Això no obstant, i sempre que es justifique la conveniència d'aquesta mesura, la Direcció General de Comerç i Consum podrà concedir autorització per a la venda d'altres productes complementaris a poblacions no incloses en els intervals reflectits anteriorment.   
Article 6  
Els productes a la venda en els despatxs artesans de pa no caldrà que s'hi presenten envasats, però hauran de col·locar-se a les prestatgeries, en compartiments diferenciats, en cada un dels quals haurà de figurar un rètol que indique de forma clara i visible, tant la denominació del producte com el preu i pes corresponent, així com els ingredients i la proporció en ordre decreixent.   
Les prestatgeries estaran separades del públic per un taulell, a fi d'evitar la manipulació del producte per persones altres que el venedor.   
El pa i els productes de forn, si no anaren envasats, hauran de ser lliurats al client enrotllats pel venedor en paper de bossa de material aïllant, degudament autoritzat per a usos alimentaris, adoptant les mesures d'higiene necessàries que garantesquen l'asèpsia de l'operació.   
Els productes de paneteria ordinària i pastisseria s'exposaran en vitrines, i davant de cada producte haurà de figurar la denominació, el corresponent preu unitari, així com els ingredients i la proporció en ordre decreixent. Unicament podrà manipular aquests productes el propi venedor, mitjançant pinces i instrument semblant.   
Article 7  
Als despatxs de pa sense forn annex, caldrà que el pa i els productes de forn i paneteria ordinària s'hi presenten a la venda envasats unitàriament.  
En aquest tipus d'establiment haurà de figurar externament la paraula "Forn".   
Article 8  
Els establiments polivalents hauran de vendre tots els productes unitàriament envasats.   
A les prestatgeries es reservarà un lloc especial per a l'exposició del pa, cada tipus de pa haurà d'estar al compartiment corresponent, figurant-hi el mateix rètol amb la denominació del producte, pes i preu unitari, així com els ingredients i la proporció en ordre decreixent.   
Quan la venda de pa es realitze en un despatx de pa especialista integrat, d'acord amb l'article 4.t, paràgraf segon, dins la unitat polivalent regiran les normes específiques aplicables al despatx artesà de pa.  
Article 9  
Els establiments especialistes tindran obligatòriament a disposició del públic totes les varietats de pa comú, que hagen estat aprovades per l'organisme competent en la matèria.   
Els establiments polivalents tindran obligatòriament a disposició del públic, com a mínim., la varietat de pa comú més usual entre llur clientela, i el producte haurà d'estar exposat en el compartiment reservat a les prestatgeries corresponents.   
L'obligació regirà des del moment de l'obertura, fins les 12 hores. En cas de no disposar d'existències de qualsevol de les varietats al·ludides en els punts anteriors l'establiment estarà obligat a subministrar al mateix preu una o vàries peces de pa comú, o de pa especial amb un pes anàleg al de les peces sol·licitades.   
Article 10  
Els rètols, els cartells i les etiquetes constitueixen mitjans d'informació per als consumidors i usuaris i hauran de permetre tant la identificació de l'establiment comercial, com la del fabricant del producte, així com les característiques essencials del producte i, especialment, el preu, el pes, els ingredients i la proporció en ordre decreixent. En qualsevol cos, els cartells, rètols i etiquetes hauran d'ajustar-se als principis d'exactitud i veracitat i a la normativa vigent que hi siga aplicable.   
Article 11  
Els establiments dedicats a la venda de pa disposaran de:   
a) Una balança a la vista del públic, per a la comprovació de pes del producte, a petició del consumidor.   
b) Un llibre de reclamacions, degudament diligenciat pel Servei Territorial de Comerç corresponent.   
c) Un cartell, col·locat en lloc visible, amb els preus unitaris de tots els tipus de pu, productes de pasta i paneteria ordinària. Quant als productes de paneteria ordinària, figurarà en el cartell tant el preu per kilogram o dotzena, com el preu unitari de cada producte.   
Article 12  
A fi de poder oferir un servei adient, els nous establiments especialistes disposaran, a més a més de les dependències complementàries, d'una superfície dedicada a la venda de pu, de productes de pasta de pa i paneteria ordinària, de 20 metres quadrats com a mínim., amb una altura de sastre de 2,70 metres. Les parets estaran alicatades i el sòl haurà de ser de mosaic o material anàleg.   
Article 13  
L'envasat unitari del pa i productes de forn previstos en aquesta disposició, així com l'acondicionament per al transport, hauran de realitzar-se als llocs de producció.   
Pel que fa als productes que s?hagen de vendre envasats unitàriament, aquests envasos hauran de ser de material aïllant i s?hi podrà utilitzar paper o qualsevol altre tipus de materials autoritzats per a usos alimentaris per les autoritats sanitàries corresponents.   
L'envàs haurà de precintar-se i en l'exterior figurarà serigrafiada impresa o etiquetada la informació següent:   
a) Marca registrada, nom. i raó social i adreça del fabricant.  
b) Denominació del producte.  
c) Ingredients i proporció en ordre decreixent.   
d) Pes net i preu del producte.   
e) Número de registre sanitari d'indústries i productes alimentaris.   
La distribució dels productes objecte d'aquesta Disposició, des dels llocs de producció als establiments de venda o centres de consum, es realitzarà en bosses o altre tipus de recipients, provistos de tapa o coberta protectora, fabricats amb material autoritzat per contenir aliments per les autoritats sanitàries competents.   
Els recipients hauran de mantenir-se en perfecte estat de neteja i no podran estar en contacte amb el sòl.   
Als embalatges esmentats figurarà serigrafiat o imprès:   
a) La marca registrada, el nom. i l'adreça del fabricant.   
b) El número de registre sanitari d'indústria i productes alimentaris.   
c) Nombre i pes total de les peces, denominació, composició i pes unitari.   
Els embalatges hauran de tenir una capacitat total de 10 kgs. com a mínim. i 30 kg. com a màxim.   
Article 14  
Per al transport del pa i productes de forn, objecte d'aquesta Disposició, s'utilitzaran vehicles tancats. Tant el sostre o tapa del vehicle com les parets hauran de ser metàl·lics o de qualsevol altre material rígid sense que puguen tenir cap part formada per tela o lona. No es podrà fer simultani el transport de pa, productes de pasta de pa i paneteria ordinària, amb altres productes o materials que els puguen alterar. Els vehicles hauran de mantenir-se en perfecte estat de neteja i sotmetre's a desinfeccions periòdiques. Els productes transportats no podran posar-se en contacte amb les parets o el sòl del vehicle, gràcies a l'acondicionament que, per al transport, preveu aquesta Disposició.   
Article 15  
Queda prohibida la venda ambulant de pa i productes de forn.   
Quant al servei a domicili, els establiments de venda de pa i productes de forn que la practiquen, hauran d'assegurar que el contingut de la comanda arribe al domicili del consumidor degudament protegit mitjançant bossa, que serà precintada en l'establiment corresponent. A la bossa figurarà imprès o serigrafiat el nom. de l'establiment subministrador. Cosida a la bossa apareixerà la factura corresponent amb el contingut de l'embalatge, els preus unitaris corresponents, la quantitat que es cobre pel servei i l'import total.   
Article 16  
Els fabricants, per tal de servir les comandes dels establiments d'hosteleria, hauran d'acondicionar els productes en bosses o d'altres embalatges i envasats unitàriament, segons les especificacions de l'article 13.   
Per a hospitals, centres docents i menjadors col·lectius els fabricants acondicionaran els productes degudament precintats en origen, i no caldrà l'envasament unitari reflectit en els paràgrafs precedents de l'article 13.   
Article 17  
L'incompliment de les normes establertes en aquesta Disposició constituirà infracció administrativa, i fins que no siga aprovada la normativa pròpia de la Generalitat Valenciana en matèria de Defensa del Consumidor i Usuari, hi serà aplicable allò que estableix el Reial Decret 1945/1983, de 22 de juny i concordants.   
DISPOSICIONS TRANSITORIES  
Primera  
En el termini de sis mesos, comptats des de l'entrada en vigor d'aquest Decret, els establiments que actualment venen pa, hauran d'adequar la denominació, les condicions internes de l'establiment i l'activitat al que disposa aquest Decret.   
Segona  
Els Ajuntaments que tinguen ordenances reguladores sobre comercialització i venda de pa, hauran d'adaptarles en aquest Decret, en el termini de sis mesos a partir de la publicació d'aquesta Disposició.   
DISPOSICIONS FINALS  
Primera  
A tots els supòsits no contemplats en aquest Decret se'ls aplicarà allò que estableix el Reial Decret 1137/1984, de 28 de març.   
Segona  
La venda de productes complementaris en els despatxs de pa estarà sotmesa al que disposen les Reglamentacions Tècnico-Sanitàries respectives, i d'altra normativa vigent d'aplicació.   
Tercera  
Les Corporacions Locals hauran d'aprovar les ordenances sobre comercialització i venda de pa, tot ajustants'hi al present Decret.   
En tot cos, aquest Decret tindrà caràcter supletori per a tots aquells aspectes que no contemplen les ordenances de les Corporacions Locals.   
Quarta  
Als efectes estadístics i de control, les Corporacions Locals hauran d?emetre mensualment a la Direcció General de Comerç i Consum relació de les llicències d'obertura d'establiments de venda de pa i productes de forn que s'haja autoritzat durant el període esmentat.   
Cinquena  
El Conseller d?Indústria, Comerç i Turisme queda autoritzat per dictar les normes necessàries per al desplegament, l'eficàcia i el compliment d'aquest Decret.   
Sisena  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 30 de juliol de 1984.   
El President de la Generalitat,  
JOAN LERMA I BLASCO   
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI